
2. számú melléklet a   /2014. sz. Képv. test. határozathoz

ALAPÍTÓ OKIRAT

(módosításokkal egységes szerkezetbe foglalva)

Kiskőrös Város Önkormányzat Képviselő-testülete az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtására kiadott 368/2011. (XII. 31.) Korm. rendelet 5. § (1)-(2) bekezdésében foglalt tartalmi követelményeknek megfelelően az alábbi okiratot adja ki: 


A költségvetési szerv:

1. Megnevezése 
Petőfi Szülőház és Emlékmúzeum  

      2. Székhelye: 
6200 Kiskőrös, Petőfi Sándor tér 5. 
3. Telephelyek címe, megnevezése: 
1. Szlovák Tájház

                                                                        6200 Kiskőrös, Szent István u. 23. 

                                                                           2. Raktár és irodaépület


   6200 Kiskőrös, Luther tér 1.

4. Közfeladata: 
      A muzeális intézményekről, a nyilvános könyvtári ellátásokról és közművelődésről szóló   
      1997. évi CXL. törvény alapján múzeumi tevékenység ellátása.


5. Szakmai alaptevékenysége:
    A muzeális intézményekről, a nyilvános könyvtári ellátásról és a közművelődésről szóló
    1997. évi CXL. törvény 37/A. §, 42. §, 46.§-a alapján gondoskodik a kulturális javak 
    meghatározott anyagának folyamatos gyűjtéséről, nyilvántartásáról, megőrzéséről, és 
    állományvédelméről,tudományos feldolgozásáról és publikálásáról, kutathatóságáról  
    valamint kiállításokon és más módon történő bemutatásáról, közművelődési és 
    közgyűjteményi feladatok ellátásáról. 

6. Államháztartási szakágazati besorolása:
       910200 Múzeumi tevékenység
7. Szakmai alaptevékenységek kormányzati funkció szerinti megjelölése:
082061 Múzeumi gyűjteményi tevékenység

- a kulturális javak - ide nem értve a könyvtári és levéltári dokumentumokat - által alkotott gyűjtemények folyamatos gyarapításával - beleértve a próba-, megelőző és mentő feltárást, valamint a gyűjteménybe kerülő kulturális javak tervszerű feltárását és gyűjtését -, 

- a gyűjteményi anyag elsődleges feldolgozásával (meghatározása, hitelesítése, szabályos nyilvántartásba vétele), rendezésével, gondozásával, raktári megőrzésével, megelőző állagvédelmével és aktív restaurálásával, konzerválásával (preparálás), revíziójával, a műtárgyak mozgatásával, kölcsönzésével és visszasorolásával összefüggő feladatok ellátása.

082062    Múzeumi tudományos feldolgozó és publikációs tevékenység
- a múzeumi gyűjteményi, kiállítási, tudományos feldolgozó és publikációs, valamint múzeumi közművelődési és közönségkapcsolati tevékenységekkel összefüggő feladatok ellátása.

082063    Múzeumi kiállítási tevékenység
- a kulturális javakra alapozott hazai vagy külföldi állandó, időszakos vagy vándorkiállítások, tárlatok szervezésével, rendezésével (beleértve a tudományos előkészítést, tématerv-, illetve forgatókönyvírást és -bírálatot), továbbá a kiállítások rendezését és bemutatását közvetlenül szolgáló grafikai-tervezési, installálási, ügyeletesi tevékenységekkel összefüggő feladatok ellátása.
082064    Múzeumi közművelődési, közönségkapcsolati tevékenység
- a kiállításokhoz vagy az intézményhez kapcsolódó bármely, külső érdeklődőket bevonó tevékenységformával, valamint múzeumpedagógiai munkafüzetek, kiadványok megjelentetésével; illetve 

- az intézmény PR- és marketing-tevékenységével, médiakapcsolati és propagandamunkájával (beleértve a plakátok, meghívók, kiállítási leporellók, szórólapok, tárgymásolatok és ajándéktárgyak, az intézményről szóló kazetták, CD-k, DVD-k készítését és terjesztését) összefüggő feladatok ellátása.

041231    Rövid időtartamú közfoglalkoztatás
- a közfoglalkoztatáshoz nyújtható támogatásokról szóló 375/2010. (XII. 31.) Korm. rendelet 3. §-a alapján FHT-ra jogosult személy, vagy rehabilitációs ellátásban részesülő személy legfeljebb 4 hónap időtartamra szóló, határozott idejű közfoglalkoztatási jogviszony keretében, napi 4 órás munkaidőben történő foglalkoztatásával összefüggő feladatok ellátása, kifizetések teljesítése.

041233    Hosszabb időtartamú közfoglalkoztatás
- a közfoglalkoztatáshoz nyújtható támogatásokról szóló 375/2010. (XII. 31.) Korm. rendelet 4. §-a alapján FHT-ra jogosult személy, a munkaügyi kirendeltség által közvetített álláskereső, vagy rehabilitációs ellátásban részesülő személy legfeljebb 11 hónap időtartamra szóló, határozott idejű közfoglalkoztatási jogviszony keretében, napi 6-8 órás munkaidőben történő foglalkoztatásával összefüggő feladatok ellátása, kifizetések teljesítése.
8. Illetékessége, működési köre: 
   Kiskőrös Városban az alapító okiratban meghatározott feladatok ellátása
9. Alapítói jogokkal felruházott irányító szerv megnevezése, székhelye:

    Kiskőrös Város Önkormányzat Képviselő-testülete

    6200. Kiskőrös, Petőfi Sándor tér 1.


10. Felügyeleti szerv megnevezése, székhelye:
            Emberi Erőforrások Minisztere

            1054. Budapest, Akadémia u. 3.
      11. Vezetőjének megbízási rendje: 


Vezetője az igazgató, akit a Képviselő-testület – pályázat alapján – határozott időre bíz meg. 


Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik.

12. Foglalkoztatottjaira vonatkozó foglalkoztatási jogviszonyok megjelölése: 


A munka törvénykönyvéről szóló 2012. évi I. törvény 


A közalkalmazottak jogállásáról szóló 1992. évi XXXIII. törvény 


A polgári törvénykönyvről szóló 2013. évi V. törvény
Záradék

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Petőfi Szülőház és Emlékmúzeum 58/2012. számú 2012. április 25. napján kelt egységes szerkezetű alapító okirata hatályát veszti. 

Az alapító okiratot Kiskőrös Város Önkormányzat Képviselő-testülete   /2014. számú határozatával hagyta jóvá. 
Kiskőrös, 2014. október 9.
P.H.

                        Domonyi László 

Dr. Turán Csaba

        Polgármester 

          jegyző

